På grund af en øvelse bliver Limfjordstunnelen spærret tirsdag aften. Det er Vejdirektoratet, Nordjyllands Politi, Nordjyllands Beredskab, Region Nordjylland og Beredskabsstyrelsen, der sammen gennemfører en øvelse i Limfjordstunnelen tirsdag mellem klokken 18.30 og 23.30. I forbindelse med øvelsen er det nødvendigt at spærre tunnelen helt for trafik i begge retninger fra klokken 20.00 til 21.00, oplyser Vejdirektoratet, der opfordrer trafikanter til at benytte Limfjordsbroen i det tidsrum. I forbindelse med øvelsen vil tilkørsel 22 Nørresundby C være spærret fra klokken 18.30 til 22.00 i sydgående retning. Trafikanterne kan i stedet benytte tilkørsel 21 Nørresundby N. Mellem klokken 19.30 og 20.00 samt fra klokken 21.15 til 23.30 vil der være spærret i ét af rørene, men trafikken vil kunne køre igennem tunellen via det andet rør. Øvelsens formål er at afprøve håndteringen af en større ulykke i tunnelen for at sikre, at samarbejdet mellem myndighederne lever op til sikkerhedskravene.

Opsummering:
Tirsdag aften er Limfjordstunnelen spærret fra klokken 18.30.